CELEX: 62012CA0424
Language: hu
Date: 2014-02-06 00:00:00
Title: C-424/12. sz. ügy: A Bíróság (második tanács) 2014. február 6-i ítélete (a Curtea de Apel Oradea (Románia) előzetes döntéshozatal iránti kérelme) — SC Fatorie SRL kontra Direcția Generală a Finanțelor Publice Bihor (Előzetes döntéshozatal iránti kérelem — Héa — 2006/112/EK irányelv — Fordított adózás — Levonási jog — Az adónak a szolgáltatásnyújtó részére történő megfizetése — Kötelező adatok feltüntetésének elmulasztása — Jogalap nélküli héa megfizetése — A levonási jog elveszítése — Az adósemlegesség elve — A jogbiztonság elve)

29.3.2014   
            
            
               HU
            
            
               Az Európai Unió Hivatalos Lapja
            
            
               C 93/11
            
         A Bíróság (második tanács) 2014. február 6-i ítélete (a Curtea de Apel Oradea (Románia) előzetes döntéshozatal iránti kérelme) — SC Fatorie SRL kontra Direcția Generală a Finanțelor Publice Bihor
   (C-424/12. sz. ügy) (1)
   
   (Előzetes döntéshozatal iránti kérelem - Héa - 2006/112/EK irányelv - Fordított adózás - Levonási jog - Az adónak a szolgáltatásnyújtó részére történő megfizetése - Kötelező adatok feltüntetésének elmulasztása - Jogalap nélküli héa megfizetése - A levonási jog elveszítése - Az adósemlegesség elve - A jogbiztonság elve)
   2014/C 93/17
   Az eljárás nyelve: román
   
      A kérdést előterjesztő bíróság
   
   Curtea de Apel Oradea
   
      Az alapeljárás felei
   
   
      Felperes: SC Fatorie SRL.
   
      Alperes: Direcția Generală a Finanțelor Publice Bihor
   
      Tárgy
   
   Előzetes döntéshozatal iránti kérelem — Curtea de Apel Oradea — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) értelmezése — A héalevonási jog elvesztése amiatt, hogy nem tüntették fel a számlán a fordított adózási eljárás alkalmazását — A jogbiztonság elve — Olyan határozat, amely az adólevonási jogot elismerő jogerős határozatot követően elrendeli a tévesen levont héaösszeg, a késedelmi kamatok és a bírságok megfizetését — Az adósemlegesség elve — A harmadik személy által a számlán tévesen feltüntetett héa megfizetése — Számlahelyesbítésre irányuló adóhatósági intézkedések és az utólagos korrekció lehetőségének hiánya
   
      Rendelkező rész
   
   
               1.
            
            
               Fordított adózási eljárás alá eső ügylet keretében az alapügyben szereplőhöz hasonló körülmények között nem ellentétes a közös hozzáadottértékadó-rendszerről szóló, 2006. november 28-i 2006/112/EK tanácsi irányelvvel és az adósemlegesség elvével, ha a szolgáltatás igénybevevőjét megfosztják levonási jogától azon hozzáadottérték-adó tekintetében, amelyet hibásan kiállított számla alapján jogalap nélkül fizetett meg a szolgáltatásnyújtó részére, ideértve azt az esetet, ha e hiba kijavítása lehetetlen, mivel a kérdéses szolgáltatásnyújtó felszámolás alá került.
            
         
               2.
            
            
               Nem ellentétes a jogbiztonság elvével az olyan nemzeti közigazgatási gyakorlat, amelynek értelmében a nemzeti adóhatóság jogvesztő határidőn belül visszavon valamely olyan határozatot, amelyben korábban elismerte az adózó hozzáadottértékadó-levonási jogát, és egy új ellenőrzést követően ezen adót és annak késedelmi pótlékait követeli tőle.
            
         
      (1)  HL C 379., 2012.12.8.